**KLAIPĖDOS MIESTO SAVIVALDYBĖS ANTIKORUPCIJOS KOMISIJA**

**2016 M. BALANDŽIO 12 D. POSĖDŽIO PROTOKOLAS**

2016-04-21 Nr. TAR1-49

Posėdis įvyko 2016-04-12, prasidėjo 16 val., baigėsi 17.30 val.

Posėdžio pirmininkas - Rimantas Didžiokas.

Posėdžio sekretorė - Jolanta Laužikaitė.

Dalyvavo komisijos nariai: Mantas Bagočius, Darius Baleika, Danutė Galvelienė, Antanas Gimbutas, Vitalijus Juška, Rūta Kambaraitė, Andrej Kugmerov, Saulius Liekis, Danguolė Netikšienė, Mindaugas Prialgauskas, Nina Puteikienė, Ruslan Schneiderat.

Dalyvavo: V. Partaukas, R. Senavaitienė, R. Rumšienė.

DARBOTVARKĖ:

1. STT Klaipėdos valdybos Korupcijos prevencijos poskyrio viršininko Leono Barišausko pranešimas.

2. Klaipėdos miesto savivaldybės 2017-2019 m. korupcijos prevencijos programos projekto pristatymas.

3. Antikorupcijos komisijos pirmininko pavaduotojo rinkimai.

1. SVARSTYTA. STT Klaipėdos valdybos Korupcijos prevencijos poskyrio viršininko Leono Barišausko pranešimas.

Pranešėjas STT Klaipėdos valdybos Korupcijos prevencijos poskyrio viršininko Leono Barišauskas. Pranešimo tema: Antikorupcijos komisijos veiklos reglamentavimas ir kompetencija. Pranešėjas pateikė rekomendacijas dėl korupcijos prevencijos programų rengimo. Pranešėjas pasiūlė laikytis STT parengtų rekomendacijų dėl programų rengimo. Pranešėjas pasiūlė komisijos narių kontaktinius duomenis skelbti interneto svetainėje, sudaryti darbo grupę programai rengti, pateikti programos projektą svarstyti Savivaldybės administracijos visiems padaliniams, įtraukti priemones dėl korupcijos prevencijos į strateginį plėtros planą. Atkreipė dėmesį į tai, kad Savivaldybės viešųjų pirkimų gairės Savivaldybės administracijoje nėra tinkamai įgyvendinamos.

Pranešėjui klausimus uždavė: komisijos pirmininkas R. Didžiokas dėl pagrindinių darbų, kuriuos komisija galėtų atlikti; komisijos nariai: N. Puteikienė dėl sprendimų priėmimo Savivaldybės tarybos kolegijoje, R. Šneiderat dėl mokyklos renovacijos kainos.

2. SVARSTYTA. Klaipėdos miesto savivaldybės 2017-2019 m. korupcijos prevencijos programos projekto pristatymas.

Pranešėja~~s~~ - Julija Paulikienė, Teisės skyriaus vyr. specialistė, atsakinga už korupcijos prevenciją Klaipėdos miesto savivaldybės administracijoje.

STT Klaipėdos valdybos Korupcijos prevencijos poskyrio viršininko Leono Barišauskas pateikė siūlymą praplėsti priemonių planą papildomomis grafomis dėl priemonių finansavimo ir kontrolės.

Klausimus pranešėjai uždavė: posėdžio dalyvis V. Partaukas dėl savivaldybės sąvokos programoje, komisijos narė D. Netikšienė dėl priemonių plano trečios priemonės įgyvendinimo.

Komisijos pirmininkas R. Didžiokas pasiūlė posėdžio dalyviams teikti pastabas ir pasiūlymus programos projektui.

Komisijos narė N. Puteikienė uždavė klausimą dėl komisijos teisių ir poveikio priemonių.

Komisijos pirmininkas R. Didžiokas apibendrino diskusiją, kad komisija galias turi tokias, kokias suteikia Savivaldybės tarybos veiklos reglamentas ir komisijos nuostatai ir komisija neturėtų prisiimti tų galių, kurių nėra pajėgi įgyvendinti.

NUTARTA. Siūlyti komisijos nariams ir visuomenei teikti pasiūlymus dėl programos projekto ir gautus pasiūlymus svarstyti kitame komisijos posėdyje.

3. SVARSTYTA. Antikorupcijos komisijos pirmininko pavaduotojo rinkimai.

Komisijos narė R. Kambaraitė svarstant šį klausimą nedalyvavo.

Komisijos pirmininkas R. Didžiokas pasiūlė ir komisijos nariai vienbalsiai sutiko, kad komisijos pirmininko pavaduotojo kandidatūrą siūlytų komisijos pirmininkas.

Komisijos pirmininkas R. Didžiokas pasiūlė balsuoti dėl jo pasiūlytos kandidatūros slaptai. Komisija daugumos sprendimu nusprendė balsuoti slaptai.

Komisijos pirmininkas R. Didžiokas komisijos pirmininko pavaduotoju pasiūlė rinkti komisijos narę N. Puteikienę.

Komisijos pirmininkas R. Didžiokas pasiūlė sudaryti balsų skaičiavimo komisiją, kuri susidarytų iš komisijos narių - M. Bagočiaus, V. Juškos ir D. Galvelienės.

Suskaičiavus komisijos balsus, balsų skaičiavimo komisijos pirmininkas V. Juška paskelbė komisijos narių balsavimo rezultatus: 5 komisijos nariai balsavo „už“, 5 komisijos nariai balsavo „prieš“, 2 komisijos nariai susilaikė.

NUTARTA:

1. Nepritarti komisijos narės N. Puteikienės kandidatūrai į komisijos pirmininko pavaduotojo pareigas.
2. Klausimą dėl komisijos pirmininko pavaduotojo rinkimo svarstyti kitame posėdyje.

|  |  |
| --- | --- |
| Posėdžio pirmininkas | Rimantas Didžiokas |
|  | |
| Posėdžio sekretorė | Jolanta Laužikaitė |